उज्जैन। मध्य प्रदेश के उज्जैन में स्थित श्री महाकालेश्वर मंदिर में रविवार तड़के 3 बजे मंदिर के कपाट खोले गए। सबसे पहले भगवान महाकाल का जल से अभिषेक किया गया। इसके बाद दूध, दही, घी, शहद और फलों के रस से बने पंचामृत पूजन किया। बाबा महाकाल का भांग, चंदन, सिंदूर और ड्राई फ्रूट से गणेश स्वरूप में श्रृंगार किया गया।
श्री महाकालेश्वर के मस्तक पर त्रिपुण्ड, तिलक, गुलाब के सुगंधित पुष्प और बिल पत्र की माला अर्पित कर भगवान गणेश के रूप में श्रृंगार किया गया। भगवान महाकाल के मस्तक पर शेषनाग का रजत मुकुट, रजत की मुंडमाला, रजत जड़ी रुद्राक्ष की माला, सुगन्धित पुष्प से बनी फूलों की माला अर्पित की। फल और मिष्ठान का भोग लगाया। रविवार को बड़ी संख्या में श्रद्धालुओं ने भस्म आरती में बाबा महाकाल का आशीर्वाद लेकर पुण्यलाभ कमाया।
- छत्तीसगढ़ की खबरें पढ़ने यहां क्लिक करें
- उत्तर प्रदेश की खबरें पढ़ने यहां क्लिक करें
- लल्लूराम डॉट कॉम की खबरें English में पढ़ने यहां क्लिक करें
- खेल की खबरें पढ़ने के लिए यहां क्लिक करें
- मनोरंजन की बड़ी खबरें पढ़ने के लिए करें क्लिक